สรุปหุ้นเด่นราคาขึ้นแรง-ลงแรงประจำวันนี้
สรุปหุ้นเด่นราคาขึ้นแรง-ลงแรงประจำวันนี้
29 ก.ค. 2558

“ข่าวหุ้นธุรกิจออนไลน์” ได้ทำการคัดเลือกและสรุปความเคลื่อนไหวของราคาหุ้นที่มีการเปลี่ยนแปลง ทั้งรูปแบบราคาที่มีการปรับตัวขึ้นแรงและราคาร่วงแรงในระหว่างวัน โดยมีปัจจัยพื้นฐานที่ส่งผลต่อราคาหุ้นนั้นๆ เพื่อประกอบเป็นข้อมูลให้นักลงทุนในการรับข้อมูลรวมถึงการตัดสินใจในการลงทุน
 
สำหรับหุ้นที่ร่วงแรงประจำวันนี้ (29 ก.ค.) ได้แก่
ราคาหุ้นบริษัท ไวส์ โลจิสติกส์ จำกัด (มหาชน) หรือ WICE ปิดตลาดอยู่ที่ 3.12 บาท ลดลง 0.72 บาท หรือ 18.75% สูงสุดที่ 4.04 บาท ต่ำสุดที่ 2.98 บาท มูลค่าการซื้อขาย 1,389.16 ลบ.
โดยคาดว่านักลงทุนได้ขายหุ้น WICE ออกหลังจากที่ราคาหุ้นวานนี้ (28 ก.ค.) ปิดที่ระดับ 3.84 บาท เพิ่มขึ้น 1.74 บาท หรือ 82.86%จาก IPO 2.10 บาท
 
สำหรับหุ้นที่ขึ้นแรงประจำวันนี้ (29 ก.ค.) ได้แก่
ราคาหุ้นบริษัท พัฒน์กล จำกัด (มหาชน) หรือ PK ปิดเทรดที่ 3.92 บาท เพิ่มขึ้น 0.90 บาท หรือ 29.80% สูงสุดที่ 3.92 บาท และต่ำสุดที่ 2.94 บาท มูลค่าซื้อขาย 657.07 ล้านบาท
โดยคาดว่านักลงทุนเข้าเก็งกำไรหุ้น PK หลังกลับเข้ามาซื้อขายในตลาดหลักทรัพย์อีกครั้งวานนี้ (28 ก.ค.) อีกทั้งเป็นการปรับตัวขึ้นตามทิศทางตลาดหุ้นภาคบ่ายเปิดบวก
 
ทั้งนี้ ราคาหุ้นที่ข่าวหุ้นออนไลน์ได้ทำการสรุปมานั้น เป็นเพียงการสรุปตามความเคลื่อนไหวของราคาประจำวันที่มีการเปลี่ยนแปลง รวมทั้งมีปัจจัยพื้นฐานที่คาดว่าจะส่งผลกระทบหรือหนุนราคาหุ้นนั้นๆ เพื่อเป็นข้อมูลในการตัดสินใจ และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน